Gruzija: Hapšenja zbog maltretiranja vojnika\nBivši ministar odbrane Gruzije i sadašnji načelnik generalštaba uhapšeni su zbog istrage o zloupotrebi službenog položaja u prethodnoj vladi Mihaela Sakašviija.\nTužilaštvo je saopštilo da su bivši ministar Baćo Akhalaja i načelnik generalštaba Đorđi Kalandadze uhapšeni u sklopu istrage o navodima da su zvaničnici ministarstva odbrane fizički i verbalno maltretirali vojnike, javila je agencija Frans pres.\nZasad nisu zvanično podignute optužnice, a hapšenja su usledila pošto je vlada milijardera Bidžine Ivanišvilija preuzela dužnost nakon poraza Sakašvilija na parlamentarnim izborima prošlog meseca.\nNova vlada je obećala da će rešiti slučajeve prekršaja načinjenih za vreme prethodne administracije, koja je vodila državu devet godina.\nAdvokati koji zastupaju uhapšene izjavili su da su razlozi za pokretanje istrage apsurdni, a Akhalaja, koji je zemlju napustio posle izbora, vratio se pre dva dana kako bi odgovorio na, kako kaže, "idiotske" optužbe.\nAkhalaja je bio ministar odbrane od 2008. do 2012. godine, a zatim je kratko bio ministar unutrašnjih poslova od jula do septembra. Ostavku je podneo usred skandala koji je izbio u zemlji nakon što su obelodanjeni snimci maltretiranja zatvorenika u gruzijskim zatvorima.


U petak počinje prodaja karata za Top 16 fazu Evrolige - Sportal\nBeta - Vest objavljena: 11:26 - 22.11.2015\nOd petka 27. decembra počinje zamena godišnjih karata za svih sedam utakmica. Tom prilikom će vlasnicima sezonskih karata biti obeležene ulaznice i biće zapisan serijski broj. Godišnje ulaznice tako neće važiti za predstojeće utakmice u Areni, već samo numerisane ulaznice.\nSvaki sektor iz hale Pionir (plava loža, bela loža, vip loža, parter i tribine) imaće odgovarajuća mesta u Areni. Vlasnici godišnjih karata za tribine moći će da odaberu da li žele kartu jug nivo 200 ili nivo 400.\nZamena ulaznica vršiće se isključivo na blagajni Kombank arene (Severna\nstrana) od petka 27. decembra od 10 do 18 časova (izuzev utorka, 1. januara kada je zamena od 13 do 20 časova).\nProdaja paketa karata za sedam utakmica počinje u petak 27. decembra i trajaće do 31. decembra. Cena paketa ulaznica za nivo 400 i jug nivo 200 je 3.000 dinara, za nivo 200 parter 5.000 dinara, za sever nivo 200 12.000 dinara i za mesto u loži nivo 300 21.000 dinara.\nTakođe, u petak, 27. decembra počinje i prodaja pojedinačnih ulaznica za utakmice u Areni. Cena za nivo 400 i jug 200 je 500 dinara, za nivo 200 parter je 1.000 dinara, za nivo 200 sever je 2.000 dinara, a za nivo 300 mesto u loži je 4.000 dinara.\nEvropska košarka KK Partizan Prodaja karata Evroliga


Grant ‘težak’ 90.000 eura za tradicionalne proizvode i ruralni turizam - Financiranje | Agroklub.ba\nABD Grant šema\nGrant šema ima za cilj razvoj održivih poslovnih modela u strukturno slabim pograničnim regionima kroz poboljšanje proizvodnje, prerade i marketinga tradicionalnih proizvoda, šumskih plodova, kulinarske tradicije i ruralnog turizma.\nMaksimalni iznos granta 10.000 eura\nPoziv je objavila stalna radna grupa za regionalni ruralni razvoj (SWG) u jugoistočnoj Evropi u partnerstvu sa Njemačkom organizacijom za međunarodnu saradnju (GIZ) u okviru projekta "Podrška ekonomskoj diversifikaciji ruralnih područja u jugoistočnoj Evropi (SEDRA)".\nUkupna vrijednost projekta procjenjuje se na 90.000 eura, a prijaviti se mogu individualni proizvođači, ali i partnerstva (lokalna ili prekogranična). Minimalni iznos granta je 1.000 eura, a maksimalni 10.000 eura.\nVrijednost bespovratnih sredstava za svakog korisnika može iznositi do 60% ukupnih prihvatljivih troškova, a preostali iznos mora finanicrati korisnik ili iz drugih izvora.\nUključene 24 opštine iz BiH\nJavni poziv je otvoren za predstavnike privatnog, civilnog i javnog sektora iz sljedećih zemalja i opština u prekograničnim regionima:\nRok za podnošenje projektnih predloga je 19.08.2019.\nGrant Ruralni turizam Opštine ABD grant šema Tradicionalni proizvodi\nDrugar Žućo :)


Do-more PLC sa digitalnim i analognim IO modulima - Automatika.rs\nNaslovna Vesti Novi proizvodi Do-more PLC sa digitalnim i analognim IO modulima\nDo-more T1H serija programabilnih logičkih kontrolera, kompanije “Automation Direct”, podržava do 256 IO tačaka u tri nivoa, a podržava i Ethernet komunikaciju sa drugim uređajima. Brzina ugrađenog procesora je visoka, što smanjuje potrebno vreme sken ciklusa PLC-a i omogućava rad Ethernet komunikacionih protokola.\nOpcija automatskog skeniranja svih priključenih modula pojednostavljuje postupak konfigurisanja hardvera prilikom puštanja sistema u rad. Ethernet komunikacija može da se koristi za priključenje stotine dodatnih uređaja/modula.\nPLC T1H serije programira se pomoću Do-more Designer softvera, verzije 1.2.1 ili novije, koji pruža napredni set gotovih funkcija, strukture podataka u cilju olakšanja, lakšeg održavanja kao i smanjenja potrebnog vremena programiranja. Pored toga ovaj softver ima implementiran simulator na kome se pre puštanja u rad softver može lako testirati sa svim potrebnim funkcionalnostima.\nPrethodni tekstDigitalni impulsni relej\nSledeći tekstProcesni inženjer, West Pharmaceutical Services – Kovin


Crna Gora, 1. januar/siječanj 2013.\nEkonomska kriza svakako je jedan od razloga što će čak 67 posto crnogorskih građana Novu godinu dočekati u svojim domovima ili kod prijatelja i rodbine. Od preostalih 30-ak posto najveći dio “najluđu noć” dočekaće u Budvi\nCrnogorska hip hop klapa Who See iz Kotora, iliti dvojac Mario Đorđević Noiz i Dejan Dedović Deduh, obilježila je muzičku 2012. godinu u Crnoj Gori ali i regionu, gdje su kao najbolji bend dobili i nagradu MTV-a.\nPored zamrzavanja penzija i smanjenja plata u javnom sektoru, u 2013. slijedi i veći porez na zaradu. Vlasti tvrde da građanima treba objasniti kako je to za njih dobro, a iz sindikata već prognoziraju socijalni bunt.\nPlate zaposlenima u svim regulatornim agencijama koje su u domaćoj javnosti na zlom glasu zbog enormnih zarada, shodno vladinom zahtjevu, moraju se svesti na nivo zarada koje su u državnoj upravi.\nSanjaju London, a čekaju kući\nDa li zbog krize koja je, kako tvrde pogodila i njih, da li zbog starih navika ili prosto zbog izostanka avanturističkog duha, crnogorski političari u razgovoru za RSE kažu da će Novu godinu proslaviti kod kuće i sa prijateljima\nTokom naredne godine se može očekivati zamrzavanje plata koje sada u prosjeku iznose 480, odnosno penzija - 280 eura, ali i drugi potezi koji će dodatno ugroziti već veoma nizak životni standard građana.\nNetransparentnost rada Univerziteta Crne Gore, nezakoniti radni angažmani, uključujući i duplo zapošljavanje, nedodirljivi i privilegovani profesori, nepreciznost podataka u imovinskim kartonima dekana, samo su neki od pokazatelja da je korupcija u visokom obrazovanju itekako ozbiljan problem.\nUkoliko bude kandidat vladajuće koalicije na predstojećim predsjedničkim izborima Filip Vujanović će ponovo odmrznuti stranačku funkciju. Istovremeno, Miodrag Lekić je najavio da bi mogao nastupiti kao nezavisni kandidat.\nPošto nije obezbijedio električnu energiju za period nakon 31. decembra, kad ističe ugovor KAP-a sa Elektoprivredom, izvršni menadžment podgoričkog Kombinata aluminijuma zatražio je od borda direktora kompanije da donese odluku o gašenju fabrike.\nCG: Državno prisvajanje novca od EU umanjuje borbu protiv korupcije\nIako se novcem iz predpristupnih fondova finansiraju projekti iz više oblasti, lavovski dio budžeta evropskih IPA fondova koji za Crnu Goru godišnje iznosi ukupno 34 miliona, odlazi na jačanje vladavine prava, odnosno, razvoj pravosuđa i borbu protiv korupcije i organizovanog kriminala.\nCG: Oštrije kazne u saobraćaju za bolju sigurnost


Fiskalni savet: Od ekonomskog pada važniji je odgovor države\nBiznis Autor:Beta20. okt. 202011:20 > 11:29\nZa privredni oporavak Srbije posle pandemije koronavirusa nije presudno kolika će biti dubina pada u prvoj godini krize već kakav će biti odgovor države na krizu, ukazao je glavni ekonomista Fiskalnog saveta Danko Brčerević.\n„I tokom prethodne krize inicijalni pad bruto domaćeg proizvoda (BDP) Srbije bio je manji od regionalnog proseka, ali smo propustili da na vreme reagujemo, da smanjimo deficit, uravnotežimo javne finansije i smanjimo javni dug. Čekali smo do 2015. godine da to učinimo. Mnogi su to učinili odmah, poput baltičkih zemalja i Rumunije, pa su u godinama nakon prvog naleta krize imali brz privredni rast kojim su za nekoliko godina nadoknadili dublji inicijalni pad i tako pretekli Srbiju“, rekao je on u intervjuu za Magazin Biznis.\nSada je, kako je istakao, jedan od glavnih izazova da se izbegnu greške, da se što pre zaustavi rast javnog duga, što tokom prethodne krize nije urađeno.\n„Mi smo u jeku prethodne krize našu fiskalnu poziciju prvo pogoršali usled političkih ucena PUPS-a, pa onda odlagali sprovođenje nepopularnih mera fiskalne konsolidacije i u tom čekanju izgubili deceniju privrednog rasta. Sad te greške ne smemo da ponavljamo. Treba smanjiti deficit na dva odsto BDP-a, kako bi on vodio zaustavljanju i smanjenju javnog duga u 2021. godini. Važno je da napravimo ambijent da imamo brz oporavak i da možemo ponovo da se što pre vratimo tamo gde smo bili pre krize“, rekao je Brčerević.\nDeficit budžeta 344,6 milijardi u prvih osam meseci\nOprezno sa najavama većih plata, treba smanjivati javni dug\nJavni dug previsok za Srbiju, deficit 3,5 milijarde evra\nDodao je da je važno da vlast u Srbiji prihvati novu realnost i da prestane da gomila dugove u narednim godinama, jer ćemo tako biti izgubljena još jedna deceniju privrednog razvoja.\n„Moramo, umesto toga, da počnemo polako dugove da vraćamo“, rekao je Brčerević.\nPo njegovim rečima, Srbija će ove godine imati nešto bolji rezultat privrednog rasta od drugih zemalja, što je prvenstveno posledica specifičnih okolnosti, odnosno strukture privrede, a ne superiorne ekonomske politike.\n„To je, pre svega, visoka zastupljenost u privredi proizvodnje sa nižom dodatom vrednosti, poput poljoprivrede, prehrambene industrije i osnovnih hemijskih proizvoda za kojima tražnja nije pala u krizi. Zemlje koje imaju razvijeniju autoindustriju, proizvodnju investicionih proizvoda ili turizam, imaće veći pad BDP-a jer je tražnja za najskupljim i najkvalitetnijim proizvodima snažno pala u krizi. Generalno, na globalnom nivou postoji tendencija da bogatije zemlje više padaju od siromašnijih“, rekao je Brčerević.\nKomentarišući najavu povećanja javnih investicija i rast plata i penzija u idućoj godini, uz budžetski deficit od dva odsto, on je rekao da preliminarne analize pokazuju da sve to neće moći da se postigne.\n„Prioritet vlade u 2021. treba da bude nizak deficit koji zaustavlja rast javnog duga, odnosno blago ga obara, ali i da učešće javnih investicija bude oko pet odsto BDP-a. Ali da to budu prave investicije u osnovnu i potrebnu infrastrukturu koja pozitivno utiče na privredni rast, a ne toliko u opremanje vojske i policije ili izgradnju sportskih objekata“, preporučio je Brčerević.\nDodao je da, kad se isključe penzije, koje će dogodine biti usklađivane po „švajcarskom modelu“, odnosno prema rastru BDP-a i inflacije, kao i javne investicije u infrastrukturu, koje iz ekonomskih razloga nikako ne bi smele da se smanjuju, kao najvažnije sidro fiskalne politike preostaju plate zaposlenih u javnom sektoru koje dogodine moraju čvrsto da se kontrolišu.\n„Rast plata u javnom sektoru trebalo bi zamrznuti ili u najboljem slučaju trebalo bi da prate inflaciju, odnosno da ne budu veće od dva odsto“, rekao je Brčerević.\nbdpbudžetski deficitDanko Brčerevićfiskalni savetjavni dug\nVodič kroz nova pravila za plaćanje poreza\nVozači, spremite se: Poskupljenje goriva stiže i u Srbiju\n21. jan. 2022 39\nFajnenšel tajms ili Blic: Kome verujete kada piše o Telekomu i Premijer ligi?\nViše od 1.000 napuštenih parcela: Bogatstvo kojem država dozvoljava da trune\nSenzacija čuva Novaku 1. mesto: Besni Zverev ispao, Šapovalov ide na Nadala\nKrenuli ruski brodovi i tenkovi, Ukrajinci razmenjuju 09:58\nSenzacija čuva Novaku 1. mesto: Besni Zverev ispao, 07:55


Otkriveni novi solarni sistemi sa planetama | Edukacija\nNaučnici otkrili nove solarne sisteme sa planetama slične Zemlji.\nNasini stručnjaci pomoću teleskopa otkrili dva solarna sistema.\nOtkriveni solarni sistemi puni svetova\nNasini stručnjaci otkrili nove solarne sisteme pune sopstvenih svetova, slične Zemlji. Podaci su pokazali da se dva sistema nalaze blizu jedan drugog.\nNaime, jedan sistem udaljen je samo 160 svetlosnih godina od naše planete. Ovaj sistem uključuje tri planete koje su po veličini slične planeti Zemlji.\nNaučnici veruju da su u pitanju nenastanjena područja, jer se ove planete nalaze blizu svog sunca, te je temperatura na njima izuzetno visoka. Ovo otkriće predstavlja još jedno u nizu, što nam pokazuje da su ovakve planete česte širom galeksije i da postoji verovatnoća da na jednoj od njih postoji život ili bar mogućnost za život.\nDrugi otkriveni sistem sadrži znatno veće planete. U pitanju su svetovi, koji poput prvog sistema, orbitiraju oko crvenog patuljka, poznati i kao superzemlje.\nPojava crveni patuljak\nCrveni patuljak predstavlja stare i male zvezde, pa su dva sunca ovih sistema manje topla od našeg. Ipak, novi otkriveni sistemi su toliko blizu jedan drugom da se veruje kako je temperatura previsoka za život.\nDo otkrića novih sistema došla je misija K2 Nasinog satelita Kepler. Zadatak Keplera je da posmatra trajanje sjaja zvezda i registruje opadanje, onda kada planeta pređe ispred svog sunca. Nakon što se to dogodi, astronauti pokušavaju da otkriju o kojoj planeti je reč.\nOvi podaci, prema mišljenju istraživača moći će da se koriste i u daljim istraživanjima, zahvaljujući novom svemirskom teleskopu Džejms Veb. Dalja istraživanja ove oblasti omogućiće lakše razumevanje atmosfere planeta.


Mobilni telefon Samsung I9103 Galaxy R Crna prodaja i najniza cena od: €\nSamsung I9103 Galaxy R Crna mobilni telefon Samsung\nModel Samsung I9103 Galaxy R Crna\nPregledano 11013 puta\nOpis mobilnog telefona Samsung I9103 Galaxy R Crna\ni9103 Galaxy R funkcioniše na Android (Gingerbread) platformi a pokreće ga solidni procesor od 1GHz-a.Poseduje jasan SC-LCD displej od 4.2 inch-a,odličnu kameru od 5MP,bežičnu internet konekciju kao i proširivu memoriju.Od podržanih aplikacija izdvojili bi GPS navigaciju,internet pretraživače,MP3-MP4 plejere i Document editor uz podršku Adobe Flash-a.\nModel sa R oznakom predstavljen je nakon vodećeg modela S, tako da je u smislu pozicioniranja Samsung Galaxy R sledeći model. Ovo dovodi do pojave pitanja kako kompanija planira da podeli svoj opseg na segmente, ukoliko razlika između gornjeg srednjeg i segmenta vrhunskih telefona nije toliko očigledna. Na primer, vodeći model sada je SGS II, ali prvi SGS se i dalje odlično prodaje, dok je tehnički gledano i dalje rival velikom broju smart telefona srednjeg opsega.\nKao rezultat ove činjenice situacija sa ovim smart telefonom je dosta čudna. Sa jedne strane on je u svim aspektima dobar i kvalitetan uređaj sa dobirm performansama, ekranom, dobrim kvalitetom izrade, dobrom kamerom i setom prethodno instaliranih programa. Sa druge strane glavni problem ovog uređaja je njegova cena. On košta isto koliko i glavni model kompanije, poseduje 5MP kameru i realno je slabije rešenje u odnosu na SGS II.\nOvaj model je na neki način žrtva različitog pozicioniranja u okviru kompanije Samsung. Ukoliko bi bio podvrgnut ozbiljnoj redukciji cene od neki 20% onda bi svakako bio veoma dobra ponuda. Postoji mogućnost da će ovaj model da zabeleži veliku prodaju na crnom tržištu, obzirom da je ove cena upravo tih 20% niža.\nDimenzije 125 x 66 x 9.5 mm\nProcesor Dual Core, ARM Cortex-A9, ULP GeForce GPU, Tegra 2 AP20H čipset\nRežim razgovora do 9 h\nStand by režim do 620 h\nTip ekrana SC-LCD (4.2 inča) capacitive\nOstalo osetljiv na dodir, površina otporna na ogreotine, automatsko rotiranj\nOstalo video poziv, LED blic, autofokus, Detekcija osmeha, Automatsko označa\nKapacitet 8 GB (1 GB RAM) (2 GB ROM)\nKonfiguracija podržavani dokumenti Office 2007, Office 2003, PDF, SNS inegracija, p\nNapredne komandovanje glasom, pozivanje glasom, snimanje glasa, HDMI priključ\nKablom na GSM (9,6 Kb/s), GPRS (115 Kb/s), EDGE (236 Kb/s), HSDPA\nBežično da, v3.0 sa HS\nWlan da, Wi-Fi 802.11 b/g/n, Wi-Fi hotspot, DLNA\nBluetooth da, v3.0 sa HS\nUputstvo za Samsung I9103 Galaxy R Crna


Bogata ponuda na Novogodišnjem bazaru /VIDEO/ - NTV Arena\nBogata ponuda na Novogodišnjem bazaru /VIDEO/\nNa bijeljinskoj Zelenoj pijaci juče i danas održava se Prvi Novogodišnji bazar , koji je organizovalo preduzeće “Komunalac” koje gazduje pijačnim prostorom.\nPrema riječima nadležnim ideja je nastala s ciljem što bolje i kvalitetne ponude sugrađanima , ali i velikom broju ljudi koji su došli iz dijaspore da u Semberiji provedu praznike.\nPrvi Novogodišnji bazar na Zelenoj pijaci u Bijeljini okupio je 30 izlagača. Prema riječima adležnih u preduzeću “Komunalac” koje je organizator ove manifestacije cilj je da se građanima ponude domaći proizvodi , ali predstavi kreativnost naših sugrađana.\nUčenici Osnovne škole “Sveti Sava” iz Bijeljine takođe su učestvovali na Novogodišnjem bazaru i pokazali svoju kreativnost.\nInače ovo je četvrta manifestacija organizovana u toku ove godine na bijeljinskoj Zelenoj pijaci.\nTags: bazar, bijeljina, novogodisnji bazar, pijaca\nDom zdravlja Bijeljina: Uspješna 2019. godina /VIDEO/\nDodik: Investicioni ciklus od milijardu do milijardu i po evra


Izjava masovnog ubice Andersa Beringa Brejvika (Behring Breivik) da mu je igranje video i onlajn igara "Call Of Duty: Modern Warfare" i "World Of Warcraft" pomoglo u pripremi zločina, pokazuje još jednom da život imitira umetnost, koliko god da je ona ružna, piše danas Asošijeted pres (AP).\nBrejvik je izjavio na sudu u Oslu da je igrajući ove dve igre uspeo da izuči veštine koje su mu pomogle da ubije 77 ljudi u dva napada koja je prošlog leta u istom danu počinio u centru glavnog grada Norveške i na obližnjem ostrvcetu Utoja.\nNaime, koristeći virtuelni snajperski nišan u ovim simulatorima ratovanja iz prvog lica, Brejvik je, kako tvrdi, obučio sebe za detektovanje, identifikaciju i biranje meta za odstrel.\nStranice istorije su, podseća Asošijeted pres, pune ubica koje su inspiraciju za zločine našle u umetnosti, a među najpoznatijim primerima su Čarls Menson (Čarles Manson), Mark Dejvid Čepmen (Mark David Čapman) i Erik Harris (Eric Harris).\nMenson, koji je 1969. godine sa bandom satanista ubio četvoro ljudi, uključujući trudnu ženu Romana Polanskog, glumicu Šaron Tejt (Sharon Tate), rukovodio se navodnim "proročanstvom" koje je video u stihovima pesme Bitlsa (The Beatles) "Helter Skelter".\nTvorac te pesme, Džon Lenon (John Lennon) i sam je ubijen 1980. godine, a njegov ubica Mark Čepmen bio je opsednut klasikom književnosti "Lovac u raži" Dž. D. Selindžera (J. D. Salinger).\nErik Haris, koji je 1999. godine u svojoj srednjoj školi ubio 12 učenika i jednog profesora, mnogo je vremena provodio igrajući video igru "Doom" - klasičnu igru sa pucanjem, iz prvog lica.\nBar deset ljubavnih parova, uključujući Bendžamina Darasa (Benjamin Darras) i Saru Edmondson (Sarah Edmondson), počinilo je serijska i masovna ubistva "okrivljujući" za to kontroverzni film Olivera Stouna (Stone) "Rođene ubice" (1994), sa Vudijem Harelsonom (Woody Harrelson) i Džulijet Luis (Juliette Lewis) u glavnim ulogama.\nJedna od preživelih žrtava napada Darasa i Edmondsonove iz 1995. godine podnela je tužbu protiv tvoraca "Rođenih ubica", koja je odbačena 2001. godine.\nNa kraju AP-ove liste su Dejl Šelbi Pjer (Dale Selby Pierre) i Vilijem Endrjus (William Andrews), počinioci takozvanih "haj-faj" ubistava iz 1974. godine - praćenih pljačkom, mučenjem i višestrukim silovanjem - koji su svoje tri žrtve naterali da popiju sredstvo za otpušavanje slivnika.\nPjer i Endrjus, koji su kasnije osuđeni na smrt, rekli su na sudu da im je ideja za brzo i efikasno likvidiranje talaca pala na pamet dok su gledali film "Klopka za inspektora Kalahana/Magnum Force" (1973), drugi iz serijala o Prljavom Hariju sa Klintom Istvudom (Clint Eastwood) u glavnoj ulozi.\nU ovom filmu, prostitutka je primorana da popije sredstvo za otpušavaje slivnika.


Pentagon optužio Rusiju za „nebezbedne operacije“ u blizini američkog broda - 28.06.2016, Sputnik Srbija\nPentagon optužio Rusiju za „nebezbedne operacije“ u blizini američkog broda\nRuski vojni brod je izveo „nebezbedne i neprofesionalene“ manevre pored dva broda američke Ratne mornarice, prenosi Rojters, pozivajući se na predstavnika... 28.06.2016, Sputnik Srbija\n21:01 28.06.2016 (Osveženo: 21:32 28.06.2016)\nRuski vojni brod je izveo „nebezbedne i neprofesionalene“ manevre pored dva broda američke Ratne mornarice, prenosi Rojters, pozivajući se na predstavnika američkog Ministarstva odbrane.\nPrema podacima predstavnika Pentagona koji je želeo da ostane anoniman, ruski brod klase „Neustrašivi“ prošao je na rastojanju od 288 metara od razarača „Grejvli“, kao i na rastojanju od pet nautičkih milja (više od 9 kilometara) od nosača aviona „Hari Truman“ u Sredozemnom moru.\nU sastav Ratne mornarice Rusije ulaze dva broda projekta 11540 — „Neustrašivi“ i „Jaroslav Mudri“.\nRanije je Ministarstvo odbrane Rusije optužilo posadu američkog razarača „Grejvli“ za opasno približavanje ruskom brodu „Jaroslav Mudri“ u Sredozemnom moru 17. juna. Prema podacima ruskog vojnog resora, akcije američkih mornara su grubo narušile kako međunarodna pravila tako i rusko-američke sporazume. Ruski bojni brod plovio je u međunarodnim vodama stalnim kursom i jednakom brzinom i nije vršio nikakve opasne manevre u odnosu na američki brod, piše u saopštenju.\nU vezi sa ovim incidentom, Ministarstvo odbrane je obratilo pažnju na „grubo kršenje pravila upozorenja za sudaranje brodova i rusko-američkog sporazuma iz 1972. godine ’O sprečavanju incidenata na otvorenom moru i u vazdušnom prostoru iznad njega‘“.


InfoBrcko.com - Petak, 16 Mart 2018\nNema se ni za režije /VIDEO/\nRomi, najbrojnija nacionalna manjina u BiH, zbog nemogućnosti zaposlenja žive na rubu egzistencije.\nMirsad Kukić isključen iz SDA, Amir Zukić će biti razriješen dužnosti generalnog sekretara\nNa press konferenciji stranke SDA održanoj u Sarajevu u njenoj centrali nakon sjednice Predsjedništva stranke rečeno je da je Mirsad Kukić isključen iz ove stranke kao i da će Amir Zukić biti razriješen dužnosti generalnog sekretara.\nOčajna Remzija Avdić iz Brčkog moli za pomoć: Pomozite da kupim lijekove i hranu za nepokretno dijete\nBrčanska bolnica dobila nova dva sanitetska vozila, uskoro stižu još četiri\nBrčanska bolnica danas je bogatija za još dva nova saniteska vozila koja će omogućiti bolje usluge transporta pacijenata sa pratećom savremenom opremom.\nPejo Mendeš: Ako se ovakvo političko stanje u Distriktu nastavi krećemo sa krivičnim prijavama od gradonačelnika...\nU prostorijama HDZ 1990 Brčko distrikta BiH danas je održana konferencija za novinare na kojoj je u ime kluba HSS Braća Radić i HDZ1990 Brčko o aktuelnoj političkoj situaciji govorio zastupnik u Skupštini Brčko distrikta BiH Pejo Mendeš.\nPročitajte sa kojim aktivnostima od ponedjeljka počinje JP "Putevi" Brčko\nJP "Putevi Brčko"d.o.o.Brčko distrikt BiH obavještava javnost da će od ponedeljka 19.03.2018.godine početi sa dosljednom primjenom nove regulative vezano za parkinge u našem gradu.\nSkupština Distrikta u ponedjeljak na vanrednoj sjednici o budžetu za 2018. godinu\nSkupština Brčko distrikta BiH održati će vanrednu sjednicu u ponedjeljak /19.marta/ na kojoj će se naći jedna tačka dnevnog reda Razmatranje i usvajanje prijedloga budžeta Brčko distrikta BiH za 2018. godinu.\nBogati Enes Ibn Al Safet došao ponovo u Brčko, ovaj put da riješi problem pasa lutalica\nEnes Ibn Al Safet iz Arapskih Emirata jučer je ponovo posjetio Brčko distrikt BiH nakon što je čuo da se ponovo u ovoj lokalnoj zajednici pojavio problem sa psima koji slobodono hodaju gradom, reže i napadaju građane.


VUČIĆ: Mir i stabilnost najveći i najvažniji ciljevi zemlje, koje bez evropske podrške nismo mogli i nećemo moći da ostvarimo! • HAPPYTV.RS\nVUČIĆ: Mir i stabilnost najveći i najvažniji ciljevi zemlje, koje bez evropske podrške nismo mogli i nećemo moći da ostvarimo!\nPredsednik Srbije Aleksandar Vučić istakao je sinoć da su mir i stabilnost najveći i najvažniji ciljevi zemlje, koje, međutim, bez evropske podrške nismo mogli i nećemo moći da ostvarimo.\nVučić je na svečanom prijemu Delegacije EU u Srbiji povodom obeležavanja Dana Evrope podsetio da je to važan dan za Srbiju, jer slavi i Dan pobede nad fašizmom i Dan Evrope, te istakao da je srpski narod jedan od, proporcionalno svom broju, od pet najstradalnijih naroda u oba svetska rata.\n- Naš današnji izbor, zašto slavimo Dan Evrope, jeste Evropa. Evropa koju ističemo sa možda manje ushićenja i entuzijazma, ali to ističemo s racionalnijim, odgovornijim i ozbiljnijim pristupom. Najznačajniji razlog za to jeste što je pre gotovo 70 godina stvorena zajednica koja je svojim članicama osigurala mir - kazao je Vučić.\nOn je naglasio da 69 godina te zemlje nemaju sukobe i ratove - ono što je našoj zemlji potrebno više nego bilo šta drugo i više nego ikada.\n- Upravo zato sa sigurnošću mogu da utvrdim da ne postoji važniji razlog od prihvatanja politike i vrednosti Evrope, očuvanje mira, stablnosti i garancija budućnosti naše dece i zemlje u celini - rekao je predsednik Srbije.\nVučić je ukazao da je to posebno važno danas kada se suočavamo s brojnim problemima i pritiscima i primetio da je Srbija jedina zemlja koja ima poglavlje 35 u pristupnim pregovorima.\nIstakao je da je zbog toga važno da na razumam i racionalni način kažemo da je Evropa naš izbor, jer hoćemo da pripadamo društvu uređenih zemlja, da čuvamo mir, dobro razumemo sa komšijama.\n- I danas u Evropi čućete mnoge glasove koji će različite stvari da zamere Srbiji. I u Srbiji ćete čuti mnogo glasova ljudi, koji nisu n glupi ni neobrazovani, koji će glasno govoriti protiv Evrope. Ali još nisam čuo kakvo bi bilo rešenje i šta bsmo radili u svim sferama života bez Evrope - rekao je Vučić.\nVučić je kazao da Srbija pripada Evropi ne samo geografski, nego i vrednosno, jer želimo da pripadamo takvom društvu i to je naš izbor.\n- Da bismo tamo bili sem teških stvari koje ne zavise od nas, a reč je o KiM, moraćemo sebe da menjamo, mnogo toga u našoj ekonomiji da promenimo, iako smo uspeli mnogo toga učinimo u proteklom periodu - rekao je on podsećajući da je Srbija sa ivice bankrota postala jedna od pet evropskih zemalja sa najvišim rastom, i među tri koja ima suficit treću godinu zaredom.\nKonstatovao je, međutim, da su Srbiji potrebni evropsko znanje, inovativne tehnologije, robotika, veštačka inteligencije, a bez Evrope i drugih sila u tim oblastima nećemo moći ništa da uradimo.\nPredsednik je kazao da ćemo morati da se još menjamo u oblasti vladavine prava, te naveo da je zakon o Agenciji za borbu protiv korupcije upućen skupštini, da su na putu i ustavni amandmani i da se završava medijska strategija.\nPrema njegovim rečima neophodno je da se uspostavi poverenje sa građanima, na čemu će morati dalje da se radi.\n- Sve ono što naše poverenje čini krhkim moraćemo da se borimo da ga popravljamo i podižemo, moraćemo jedni druge više da poštujemo. Nemojte da se ljutite na nas Srbe kada nam se ponekad čini da nismo dovoljno poštovani, mislimo da zaslužujemo više. Kao što znate Srbija nije kukala, nikada nije i neće ništa više da traži nego poštovanje. Onoliko koliko Srbija napreduje pružite poštovanje i ništa više. Koliko poštujemo Evropu toliko očekujemo od vas - poručio je.\nVučić se zahvalio Evropi na ogromnoj podršci Srbiji, podsetivši da je kako bi Srbija izašla na kraj sa ekonomskom krizom i da li bi pobedila nedaće bez evropskih investicija i donacija, sa kojima je to bilo neuporedivo lakše.\nNa kraju je, apelujući na Evropu da i dalje pomaže Srbiji, poručio da će Srbija biti ne samo dobar, lojalan i pouzdan partner, već i deo Evrope.


Podnošenje aplikacije za članstvo u EU do kraja godine – Informer\nPodnošenje aplikacije za članstvo u EU do kraja godine\nČlan Predsjedništva BiH Bakir Izetbegović izjavio je danas u Briselu da bi se intenziviranjem reformskog procesa u BiH otvorila mogućnost podnošenja aplikacije za članstvo BiH u EU do kraja godine.\nIzetbegović je danas u Briselu informisao komesara za proširenje EU Štefana Filea o aktivnostima vezanim za formiranje Savjeta ministara BiH, te ocijenio da će dolazak novog šefa delegacije EU u BiH biti od izuzetne važnosti za jačanje reformskog procesa u BiH.\nFile je pozitivno ocijenio početak strukturalnog dijaloga BiH i EU o reformi pravosuđa, te istakao mogućnost pokretanja takvog procesa i u drugim područjima bitnim za približavanje BiH Evropskoj uniji, saopšteno je iz Predsjedništva BiH.\nOvom prilikom član Predsjedništva BiH zatražio je podršku Evropske komisije kandidaturi grada Sarajeva za evropsku prijestonicu kulture 2014. godine.\nKuvajt: BiH najpovlaštenija zemlja u ekonomskim odnosima


Pravilnik o bezbednosti dečijih igrališta od danas obavezan za sva igrališta | Ministarstvo privrede Republike Srbije\nSva dečija igrališta od danas moraju da ispunjavaju zahteve u skladu sa Pravilnikom o bezbednosti dečjih igrališta, čija primena stupa na snagu.\nNaime, Ministarstvo privrede je u avgustu 2018. godine donelo, a u junu 2019. unapredilo Pravilnik o bezbednosti dečjih igrališta. Ovim tehničkim propisom se po prvi put u Republici Srbiji propisuju zahtevi za bezbednosti dečjih igrališta u pogledu opreme, materijala, projektovanja i izrade samog igrališta, a koji su zasnovani na evropskim standardima.\nPravilnik se primenjuje na sva javno dostupna dečja igrališta na otvorenom prostoru postavljena posle 23. novembra 2018. godine, dok je za dečja igrališta koja su izgrađena pre ovog datuma propisan prelazni period od 3 godine, kako bi se ona usaglasila sa zahtevima Pravilnika najkasnije do 23. novembra 2021. godine.\nProveru usaglašenosti kompletnih dečjih igrališta sa zahtevima koje pripsuje Pravilnik (prvi pregled, redovni godišnji i vanredni pregled), kao i usaglašenosti opreme za dečja igrališta sprovode Imenovana tela za ocenjivanje usaglašenosti. Do sada je Ministarstvo privrede imenovalo 6 tela, za ukupno 8 postupaka, čime su obuhvaćeni svi postupci ocenjivanja usaglašenosti koje propisuje ovaj tehnički propis. Ministarstvo privrede vodi javni registar imenovanih tela za ocenjivanje usaglašenosti koji se nalazi na internet stranici: https://tehnis.privreda.gov.rs/ci/tehnis-pretraga-registara.html#/itou/pretraga?_k=ex61nw.\nPravilnikom su jasno definisane odgovornosti vlasnika, proizvođača, lica koja postavljaju dečja igrališta i drugih aktera u odnosu na dečja igrališta. Odgovornost za stavljanje u upotrebu bezbednih igrališta je na vlasniku, što je u najvećem broju slučajeva lokalna samouprava. U cilju praćenja sprovođenja Pravilnika, Ministarstvo privrede je u poslednjih nekoliko meseci započelo prikupljanje podataka od svih jedinica lokalne samouprave o stanju dečjih igrališta čije održavanje je u njihovoj nadležnosti, odnosno o broju igrališta koja su usaglašena sa zahtevima Pravilnika.


Planira se novi poziv za koncesije za vetroelektrane na platou Vlašić\nNa internet prezentaciji Vlade SBK se navodi da se jedan od ugovora o koncesiji, sklopljen sa privrednim društvom Eberkon sa sedištem u Travniku, odnosi na vetroelektranu do 5 MW, dok je drugi sklopljen sa privrednim društvom Lahor, takođe iz Travnika.\nGovoreći o razlogu raskidanja ugovora, ministar privrede SBK Nisvet Hrnjić naveo je da vlasnici koncesija nekoliko godina nisu ništa uradili, zbog čega je ministarstvo iniciralo raskidanje ugovora, prenosi startbih.ba.\nHrnjić je podsetio da je jedan ugovor potpisan 2011. godine, a drugi 2013. godine, napomenuvši da je ministarstvo iniciralo raskidanje ugovora kako bi omogućilo „novim, ozbiljnijim investitorima da se oprobaju na novom javnom pozivu za dodelu koncesija“.\nPostoji šest potpisanih ugovora za koncesije na platou planine Vlašić, a koncesionarima je upućen upit koje su aktivnosti do sada preduzeli.\nMoguće raskidanje još četiri koncesije\n„Ukoliko ne bude odgovora, ići ćemo u pravcu raskidanja svih tih ugovora“, poručio je Hrnjić.\nOčekuje se potpisivanje ugovora o dodeli koncesije za vetropark Grebak\nUgovor o dodeli koncesije privrednom društvu VE Grebak iz Nevesinja za izgradnju vetroparka u toj opštini trebalo bi da bude potpisan u narednim danima, potvrdio je za Glas Srpske Miralem Čampara, izvršni direktor kompanije, naglasivši da nakon potpisivanja ugovora sa Vladom Srpske sledi rešavanje pitanja zemljišta.\nProcenjena instalisana snaga vetroparka Grebak je 49,5 MW, dok je procenjena godišnja proizvodnja 130 GWh električne energije.\n„U planu koji je sastavni deo ugovora o koncesiji naveli smo da bi probna proizvodnja električne energije trebalo da počne tri godine nakon potpisivanja ugovora o koncesiji, ukoliko ne bude nepredviđenih okolnosti“, rekao je Čampara i istakao da će, kada proizvodnja počne, videti gde će plasirati električnu energiju koju proizvedu, s obzirom na to da ugovor o koncesiji, kako tvrdi, dozvoljava i prodaju energije izvan granica zemlje.\nInače, parlament Republike Srpske usvojio je nedavno Zakon o izmenama Zakona o obnovljivim izvorima energije i efikasnoj kogeneraciji, kojim se ukidaju fid-in tarife za vetroparkove.\nTagovi: koncesija, vetroelektrane, vetropark Grebak\nPočetna » Vesti » OIE » Planira se novi poziv za koncesije za vetroelektrane na platou Vlašić


A. Joksimović: U VB veruju da je sumnja politički motivisana\nTanjug 19. marta 2021. 12:50\nLONDON – Britanska struka ni u jednom trenutku nije dovela u pitanje efikasnost i bezbednost vakcine protiv virusa korona britansko-švedske kompanije AstraZeneka, izjavila je danas ambasadorka Srbije u Londonu Aleksandra Joksimović i dodala da se u Velikoj Britaniji sa velikom gorčinom govori o, kako kaže, politički motivisanoj sumnji u pouzdanost te vakcine.\nJoksimović je kazala da su Evropsko regulatorno telo i Britansko regulatorno telo još jednom izašli u javnost sa potvrdom da je vakcina AstraZeneka efikasna i da ne postoji rizik za one koji je prime, kao i da su nakon toga objavljeni brojne statističke analize o kovid.\n„Kada je reč o mogućim ugrušcima, za koje nije dokazano da su povezani sa vakcinacijom, objavljeno je da se javlja jedan u milion slučajeva“, rekla je Joksimović za K1 televiziju.\nOna je rekla da se u Velikoj Britaniji sa velikom gorčinom govori o sumnji koja je postavljena u političkim krugovima u vezi sa efikasnošću vakcine AstraZeneka, kao i da se govori o zavisti prema Ujedinjenom Kraljevstvu gde je\tviše od 25 miliona odraslih primilo vakcinu, što je skoro 50 odsto odraslih.\n„EU ima značajno niže cifre kada je reč o vakcinisanima, konstantno se postavlja pitanje političkog uticaja i Britanci se pitaju da li je Bregzit jedan od razloga zašto se u ovom trenutku ne prihvata njihova vakcina“, kaže ambasadorka.\nDodaje da se u javnosti govori o „vakcinanacionalizmu“ i potencijalnoj ugroženosti procesa vakcinacije u Velikoj Britaniji jer je određeni broj građana zbog polemika u javnosti u dilemi da li da se vakciniše.\n„Od danas će se voditi još snažnija kampanja koja konstantno traje, činjenica da će se premijer vakcinisati AstraZenekom govori u prilog tome da će se voditi ozbiljna kampanja, kako bi se otklonila svaka dilema u vezi sa bezbednošću i efikasnošću te vakcine“\nJoksimović je rekla da je u utorak primila vakcinu AstraZeneka i naglasila da se oseća dobro i bezbedno i da nijednog trenutka nije imala dilemu da li da se vakciniše tim cepivom na čijem su razvoju, kako kaže, radile ugledne institucije.\n„Veoma je važno da shvatimo da moramo preuzeti deo lične odgovornosti i vakcinisati se, jer samo sticanjem kolektivnog imuniteta možemo doći do trenutka da se vratimo normalnom životu i da ekonomije početi da funkcionišu. Ovo je pitanje kolektivnog opstanka“, naglasila je ambasadorka.\nOna je kazala da su građani Srbije privilegovani jer imaju mogućnost da biraju između četiri vakcine što u Velikoj Britaniji, kako kaže, nije slučaj, a građani ne znaju koje će cepivo primiti dok ne dođu u centar za vakcinaciju.\nJoksimović je kazala da je Ujedineno Kraljevstvo na prvom mestu po broju vakcinisanih prvom dozom uz podsećanje da se druga doza prima posle 11 ili 12 nedelja.\nAmbasadorka je navela da je veliko nestrpljenje među Britancima da se život što pre vrati u normalu i da se zato veliki broj građana odaziva vakcinaciji.\nJoksimović je kazala da London još nije počeo da „živi“, ali da su se 8.marta đaci vratili u škole što je bio prvi korak ka otvaranju.\nOna je kazala da će 29.marta biti dozvoljeno okupljanje 6 osoba na otvorenom, kao i da će biti dozvoljeni neki sportovi na otvorenom, ali i dalje su zatvorene sve prodavnice osim prehrambenih, a veliki broj građana još uvek radi od kuće.\n„Sledeći korak biće 12. prila kada se očekuje da će biti otvoreni restorani i prodavnice, a sledeća faza bila bi 17.maja kada će se razgovarati o mogućnosti međunaodnih putovanja, jer Britanci ternutno ne mogu da putuju iz zemlje ukoliko nemaju konkretan razlog“, rekla je Joksimović.


By tvteuta on\t децембар 11, 2017 AKTUELNO, POLITIKA, Uncategorized, WEB TV CG\nSjednici je prisustvovao i predsjednik SD CG, Ivan Brajović, koji je istakao da Socijaldemokrate na krilima još jednog veoma uspješno okončanog izbornog procesa, očekuju novi, još uspješniji.\n„Nakon odličnog rezultata koji smo postigli samostalnim nastupom na izborima u Cetinju, Petnjici, Mojkovcu i Tuzima, veoma mi je drago da su i članovi OO SD Ulcinj veoma svjesni snage Socijaldemokrata i sve veće podrške koju dobijamo od naših građana, što je rezultiralo donošenjem odluke o samostalnom nastupu na predstojećim izborima u Ulcinju. Ubijeđen sam da će se i na lokalnim izborima koji nas očekuju 4. februara, nastaviti izuzetan trend rasta podrške Socijaldemokratama, jer smo sigurni u ispravnost našeg programa i sveukupnog političkog djelovanja, što i građani, evidentno je, u sve većem broju prepoznaju“ – istakao je Brajović.\nPredsjednik OO SD Ulcinj, Ćazim Hodžić, kazao je da je OO odavno počeo sa predizbornim aktivnostima u Ulcinju, s tim što će one biti intenzivirane u narednom periodu, i, kako je istakao, nesumnjivo je da će i Ulcinj bio još jedan grad u nizu odličnih rezultata Socijaldemokrata.\n„Na osnovu svakodnevnih razgovora sa našim sugrađanima, uvjereni smo da nas i u Ulcinju očekuje izborni rezultat nakon kojeg će Socijaldemokrate i u ovom gradu postati ključni faktor političke stabilnosti i nezaobilazni činilac formiranja buduće lokalne vlasti“ – naveo je Hodžić.\nSjednici su prisustvovali i koordinator SD za primorje, Danilo Orlandić i koordinator SD za Ulcinj, Emil Durumbašić.


Čak 70 timova iz celog regiona, Velike Britanije, Nemačke i Grčke prijavilo se na Super konkurs! - Marketing Mreža\nČak 70 timova iz celog regiona, Velike Britanije, Nemačke i Grčke prijavilo se na Super konkurs!\nPrijava za Super Konkurs traje tek nešto više od mesec dana i već je uspela da privuče veliku pažnju kreativaca i analitičara. U prilog tome govori podatak da je do sada prijavljeno 70 stručnih timova iz celog regiona, Velike Britanije, Nemačke i Grčke.\nKandidati će tada, kroz rešavanje ponuđenih zadataka, dobiti priliku da istraže Super Kartica CRM model poslovanja. Analitičari koji na najinovativniji način dođu do insight-a ili kreativci koji se izdvoje po jedinstvenim idejama, razvijaće najnovija rešenja koja će biti ključna za kvalitetno uočavanje i razumevanje potreba i navika potrošača.\nPartnerstvo sa Super Karticom koje će trajati dve godine podrazumeva ukupan nagradni fond od 75.000 evra. Odluka žirija o pobednicima biće poznata u septembru, nakon preseka svih dostavljenih rešenja i prezentacija.


Preduzeće „Granice“ doo je posvećeno stalnom napretku i razvoju, čija se efikasnost meri, prati i potvrdjuje interno i eksterno. Težnju ka vodećem mestu na tržištu Srbije u proizvodnji i preradi mleka, ostvarujemo ispunjavanjem zahteva kupaca, stavljajući u prvi plan zdravstvenu bezbednost naših proizvoda, očuvanjem sigurne radne i životne sredine, primenom sistema mendžmenta kvalitetom i bezbednosti hrane ISO 22000 : 2007.\nUvek proizvesti i isporučiti proizvode, koji ispunjavaju najmanje sve regulativne zahteve u pogledu kvaliteta i bezbednosti prehrambenih proizvoda.\nOstvariti što veće ispunjenje zahteva kupaca, poslovnih partnera i zaposlenih uz minimalane troškove i minimalan negativan uticaj na životnu sredinu i okruženje.\nPrateći trendove u mlekarstvu, razvijati nove proizvode i tehnologije, a već postojeće stalno usavršavati i nadogradjivati.\nStručnim i odgovornim vodjenjem proizvodnih procesa, svaki zaposleni je edukovan da izvršava svoje radne aktivnosti u skladu sa ovom politikom.\nPostavljanjem godišnjih merljivih ciljeva u pogledu bezbednosti i kvaliteta proizvoda na svim nivoima preduzeća obezbedjuje se stalni napredak i održivi razvoj proizvodnje.\nRazvojem dugoročne partnerske saradnje sa svojim dobavljačima, kupcima i ostalim poslovnim saradnicima, obezbedjujemo najkvalitetnije sirovine za vrhunske proizvode; razvijajući svoje preduzeće, istovremeno stimulišemo razvoj i napredak naših partnera.\nVršenjem stalnih analiza i revizija Politike bezbednosti i primenjenih procedura u pogledu kvaliteta i bezbednosti proizvoda, kako bi se efikasno upravljalo rizicima usled promena procesa i primene novih tehnologija.


Gostujući u emisiji "Pošteno" na Federalnoj televiziji, Dodik je ponovio kako će o njegovoj kandidaturi odlučiti organi SNSD-a i da njihovu odluku neće moći odbiti. Takođe, naglasio je kako je siguran u pobjedu svoje stranke na svim nivoima.\n"Dva puta sam imao mandat na mjestu predsjednika RS i po Ustavu se ne mogu ponovo kandidovati. Uobičajeno je da se predsjednik ovako moćne partije kandiduje na jednu od tih pojedinačnih funkcija kako bi povukao partiju ka vrhu. Moja kandidatura će se razmatrati, ali to je još daleko, mada ne bježim od toga. Mnogi u mojoj partiji misle da je to izvjesno i vjerujem da se stvari kreću ka tome", rekao je Dodik.\n"Ja sam za BiH koja je dejtonska i ustavna, a za sve drugo mora postojati dogovor. Da se mene pitalo sastav Savjeta ministara BiH ne bi bio izabran", rekao je Dodik.\n"Naši politički ciljevi nisu vezani za bilo kakav sukob i mislimo da je bilo kakvo pozivanje na rat nerazumno", kazao je.


Švajcarska proglasila vanredno stanje zbog korona virusa: Zemlja strahuje od kolapsa zdravstva\nŠvajcarski zdravstveni sistem mogao bi da doživi kolaps do kraja meseca ako korona virus nastavi da se širi trenutnom brzinom, izjavio je predstavnik švajcarske Vlade Danijel Koh. Švajcarska je u ponedeljak proglasila vanredno stanje zbog korona virusa, koje će trajati do 19. aprila.\n– Ljudi koji su se danas zarazili, kontaktiraće nas tek za 10 dana. Moramo da budemo sigurni da se rast virusa uspori već danas, jer u protivnom, za 10 dana (švajcarske bolnice) neće moći da se sa njima izbore – kazao je Koh.\nOn je dodao da je, s obzirom na trenutnu brzinu širenja virusa, „nemoguće testirati svakoga ko bi mogao da bude zaražen“. Švajcarska je mobilisala oko 8.000 pripadnika vojske, kako bi pomagali javnim službama i medicinskom osoblju.\nKako navodi britanska agencija, Švajcarska raspolaže sa između 1.000 i 1.200 mesta u bolnicama na odeljenjima intenzivne nege. Koh, međutim, kaže da je problem u ograničenom broju zdravstvenih radnika obučenih da upotrebljavaju opremu za spasavanje života, kao što su respiratori.\nRojters podseća da su upravo respiratori glavni problem u susednoj Italiji, gde je do sada od korona virusa preminulo više od 2.100 ljudi.


Četvrtak, 3. oktobar 2002.\nPotpisan ugovor o prodaji Valjaonice aluminijuma Sevojno\nSlovenci preuzimaju Valjaonicu za 15 dana\nSEVOJNO - Predstavnici Republičke agencije za privatizaciju, "Impola" iz Slovenske Bistrice i Valjaonice aluminijuma iz Sevojna potpisali su u Beogradu ugovor o prodaji 70 posto kapitala sevojničkog preduzeća "Impolu". Potpisivanju ugovora prethodilo je jednomesečno usaglašavanje detalja investicionog i socijalnog programa, a buduće preduzeće biće registrovano kao "Impol - Seval, Valjaonica aluminijuma Sevojno".\nŽivorad Marjanović, generalni direktor Valjaonice, saopštio je juče da će predstavnici "Impola" u narednih 15-20 dana preuzeti rukovođenje fabrikom, odnosno da će u istom periodu biti konstituisana nova Skupština, a zatim i novi Upravni i Nadzorni odbor i biti imenovan direktor preduzeća.\n- Ono što je najvažnije, precizirani su svi detalji investicionog i socijalnog programa i predstavnici "Impola" su za realizaciju programa položili bankarske garancije - rekao je Marjanović, naglašavajući da su u Sevojnu "zadovoljni obavljenim poslom" uz nadu da ih sada očekuje "više rada, veće zarade i manje briga".\nInače, pre mesec dana, kada je završen tender za prodaju Valjaonice aluminijuma, saopšteno je da su Slovenci ponudili sedam miliona američkih dolara za kupovinu 70 odsto kapitala Valjaonice, 14,6 miliona dolara za investicioni program, 3,7 miliona dolara u obrtni fond i četiri i po miliona dolara za realizaciju socijalnog programa.\nU stanovima hladno po propisu\nČeka se da Savezna vlada skine carine i prelevman\nStamenković o Koštuničinim predizbornim obećanjima\nDanas odluka EPS-a: Dogovor ili štrajk\nMinistar Vlahović: Od prodaje društvenih firmi 300 miliona evra\nNBJ predložila nove poreske olakšice\nNiš: "Prokupac" trinaest godina ne može da istera pravdu\nKruševac:Potpisan ugovor o prodaji Hemijske industrije "Merima"\nSlovenci preuzimaju Valjaonicu Sevojno za 15 dana\nKragujevac: Oboren rekord u prodaju vozila


PALMA: SANKCIJE KOSOVSKIM ALBANCIMA | Info centrala\nNaslovna Istaknuto PALMA: SANKCIJE KOSOVSKIM ALBANCIMA\nPALMA: SANKCIJE KOSOVSKIM ALBANCIMA\nJedinstvena Srbija obeležila je u Jagodini stranačku slavu-Sretenje rezanjem slavskog kolača kome su, osim predsednika Jedinstvene Srbije i predsednika Skupštine grada Jagodine Dragana Markovića Palme i najužeg stranačkog rukovodstva, prisustvovali sveštenici jagodinske Saborne crkve i zvanice iz političkog i javnog života grada. Pozdravljajući prisutne Marković je istakao da je Jedinstvena Srbija formirana pre 15 godina i da je to jedina politička partija u Srbiji koja nema sedište u Beogradu.\n‘’Jedinstvena Srbija je velika politička partija i ne bih se složio sa onima koji kažu da to nismo jer nemamo ministre. Ne treba neko da bude ministar pa da radi dobro za Srbiju. Naši poslanici u parlamentu su uvek bili u funkciji gradjana i sve ono što je bilo u interesu Srbije to su i glasali. Danas je državni praznik, crkveni praznik i crveno slovo i ja zato pozivam opoziciju da ako im je nešto sveto u životu, da danas onda ne šetaju, jer ne znam za koga ili protiv koga bi to radili. Ako su na sednici Saveta Bezbednosti Ujedinjenih nacija sve države podržale Srbiju i tražile od kosovskih Albanaca da ukinu takse od 100 odsto, onda mi u Srbiji ako smo državotvorni i pravoslavci treba da pokažemo svetu da smo bar jedan dan u godini jedinstveni ‘’ kazao je Marković\n‘’ Njegove reču ulivaju sigurnost Srbima koji žive na Kosovu, medjutim za nas to nije dovoljno. Moja poruka medjunarodnoj zajednici je da zbog nepoštovanja briselskog sporazuma uvede sankcije kosovskim Albancima’’ zaključio je Marković.\nMarković je takodje istakao i doprinos Jedinstvene Srbije medjunarodnoj popularnosti koju Srbija ima. On je rekao da posle njegove posete Turskoj gde je primljen na najvišem nivou od predstavnika te države nisu mogle da se više čuju militantne poruke kao što je to bio slučaj nekada. Takodje je rekao da je tokom posete Egiptu od guvrnera oblasti Crvenog Mora Ahmeda Abdulaha dobio uveravanja da ta država će biti uzdržana prilikom glasanja za prijem Kosova u INTERPOL , a što je potvrdio i predsednik Egipta Abdel Fatah el Sisi. Predsednik Jedinstvene Srbije je rekao da u potpunosti podržava državnu politiku predsednika Srbije Aleksandra Vučića kao i ministra spoljnih poslova Ivice Dačića. On je najavio odlazak 850 studenata, privrednika, prosvetnih radnika, zaposlenih u vrtićima i javnim preduzećima u organizaciji grada Jagodine, a o trošku donatora za Beč gde će on imati sastanke sa gradonačelnikom austrijske prestonice Mihaelom Ludvigom i predsednikom slobodarske partije austrije Hanc Kristijan Štraheom. Kako je Marković rekao on će tada sa njima razgovarati o evropskom putu Srbije ali i nepoštovanju briselskog sporazuma od strane kosovskih albanaca. Kolačar na slavi Jedinstve Srbije za ovu godinu bio je Dejan Jovanović predsednik GO JS u Užicu, dok će naredne godine biti Vojislav Vujić iz Vrnjačke Banje potpredsednik Jedinstvene Srbije i narodni poslanik.\nPrethodni tekstObustava električne energije 18. i 19. februara\nSledeći tekstJS obeležila slavu i 15 godina postojanja


Predsednica EK: Dijalog je jedino rešenje za situaciju na severu Kosova | EurActiv Serbia\nPredsednica EK: Dijalog je jedino rešenje za situaciju na severu Kosova\nPredsednica Evropske komisije Ursula fon der Lajen rekla je 29. septembra u Prištini da je zabrinuta zbog situacije na severu Kosova i da je jedino rešenje dijalog u Briselu. Specijalni predstavnik EU Miroslav Lajčak u međuvremenu se u Briselu odvojeno sastao sa glavnim pregovaračima u tehničkom dijalogu Beograda i Prištine.\nFon der Lajen je posle sastanka sa premijerom Kosova Aljbinom Kurtijem naglasila da je dijalog vitalan za normalizaciju odnosa Kosova i Srbije.\n"Važnije je napredovati na evropskom putu i od vitalnog je značaja da dođe do normalizacije odnosa Kosova i Srbije", rekla je predsednica Evropske komisije.\n"Važno je da situacija ne eskalira i da se vratimo za pregovarački sto kako bismo pronašli trajna rešenja, a jedini način za to je kroz dijalog uz pomoć EU, i to je jedina platforma za rešavanje trenutne krize", rekla je ona.\nPredsednica Evropske komisije je dodala da će nastaviti da sarađuje sa Kosovom jer želi da vidi napredak Kosova.\nU međuvremenu je nastavljen tehnički dijalog Beograda i Prištine u Briselu.\n"Imao sam dva odvojena sastanka sa šefovima pregovaračkih timova Kosova i Srbije kako bismo razmotrili načine za rešenje tekuće krize. Nastavićemo razgovore tokom dana", objavio je specijalni predstavnik EU za dijalog Miroslav Lajčak na Tviteru uz fotografije susreta sa Besnikom Besljimijem i Petrom Petkovićem.\nRanije je najavljeno da će se u razgovore uključiti i zamenik pomoćnika američkog državnog sekretara za evropska i evroazijska pitanja Gabrijel Eskobar.\nKurti je posle sastanka sa predsednicom Evropske komisije rekao da ju je obavestio o stanju na graničnim prelazima, Brnjak i Jarinje, da Vlada nije donela novu odluku, već samo primenjuje raniji sporazum.\n"Nažalost, Srbija je snažno reagovala, uključujući tenkove, oklopna i borbena vozila, pored toga angažovala je vojne avione ruske proizvodnje", rekao je Kurti.\nOdgovarajući na pitanja novinara Kurti je rekao da je spreman da prihvati novo rešenje koje bi moralo da bude sveobuavatno i na bazi reciprociteta, što je Fon der Lajen ocenila kao konstruktivno otvaranje vrata.\n"Spreman sam da privatim novo rešenje koje podrzumeva obavezno sveobuhvatnost i reciprocitet... Nema ravnopravnosti, nema jednakosti bez reciprociteta", rekao je Kurti.\nFon der Lajen je rekla da je tom izjavom Kurti "otvorio vrata na vrlo konstruktivan način" i ponovila da je važno razgovarati o pronalaženju rešenja i da će to biti njena poruka i tokom razgovora u Beogradu.\nPredsednica Kosova Vjosa Osmani Sadriu izjavila je na sastanku sa Fon der Lajen da "Kosovo samo ostvaruje jedan zakonski aspekt i sa kosovske strane nema nikakve tendencije za 'tenzioniranje bezbednosne situacije'".\n"Naprotiv, prema predsednici Osmani takvu nameru javno iskazuje srpska strana, koja je pod uticajem ruskih krugova i koja pokušava da izazove destabilizaciju celog regiona Balkana. Zbog toga je predsednica zatražila od svih međunarodnih faktora da osude namere Srbije za destabilizaciju", navodi se u saopštenju kabineta kosovske predsednice.\nGovoreći o procesu dijaloga sa Srbijom, Osmani je podvukla da je "Kosovo konstruktivna strana" i da dijalog treba da bude okončan međusobnim priznanjem, "kao jedinim rešenjem za održivi mir u regionu".\nOsmani je u razgovoru s predsednicom EK rekla da je "budućnost Kosova u Evropskoj uniji" i da EU treba da ima jasnu strategiju za integraciju Zapadnog Balkana, čiji je deo i Kosovo.\nKašnjenja u tom procesu, prema rečima kosovske predsednice, "blede kredibilnost EU".\nFoto: Beta/European Commission/Dati Bendo


"Kuehne Nagel" slavi 125 godina rada - Pluton Logistics\n10. februara 2015. 1. maja 2017. marko\tAugust Kuehne, Friedrich Nagel, Kuehne Nagel\nPre 125 godina, August Kuehne i Friedrich Nagel su osnovali špeditersku komapniju u Bremenu, pod imenom „Kuehne + Nagel“. Ono što je počelo kao transport sirovih proizvoda, kao što su pamuk, cerealije, drvo, hrana za životinje i šećer, razvilo se u jednu od vodećih svetskih logističkih kompanija.\nDanas, „Kuehne + Nagel“ ima logisičku mrežu koja obuhvata ceo svet i nudi svojim klijentima integrisane logističke proizvode i rešenja sa visokim udelom dodatih vrednosti.\n– U istoriji „Kuehne+Nagel“-a, Bremen i dalje ima značaj bez premca – kaže Klaus – Michael Kuehne, većinski akcionar i počasni predsednik „Kuehne + Nagel International AG“.\n– Ovo je mesto gde je nastala kompanija, pa čak i danas vredne inicijative se šire svetom iz Bremena, bilo da je u pitanju centar nadležan za pomorski transport ili jedinica za poslove ugovorne logistike. Kuehne naglašava da je, kao dodatak na poslovnu politiku zdravog rasta, naročito posvećenost mnogih talentovanih zaposlenih omogućila da „Kuehne+Nagel“ dostigne sadašnju veličinu. – Jedan od naših principa je uvek bio da motivišemo zaposlene da se razvijaju unutar kompanije i da teže uspehu kroz timski rad koji je od esencijalne važnosti za logističku kompaniju sa kompleksnim zadacima i funkcijama u raznim odeljenjima pružanja logističkih usluga.\nTri generacije u sidru i kormilu – kratak pregled\nAugust Kuehne i Friedrich Nagel su bili ti čija su odlučnost, stav da je sve moguće i inovativne usluge postavili primer i temelje za uspeh kompanije. U drugoj generaciji, Alfred Kuehne je oblikovao organizaciju tokom šest decenija i ne samo da je postigao posebno pozicioniranje među vodećim špediterima u Nemačkoj već je inicirao i prve korake ka internacionalizaciji.\nPočetkom 1960.tih, počela je nova era za kompaniju koju je vodila porodica, sa dolaskom treće generacije – Klaus-Michael Kuehne: realizovao je svoju viziju, uspostavljajući globalnu logističku mrežu koja sada ima oko 63.000 zaposlenih, na 1.000 lokacija, u preko 100 zemalja i time ojačao poziciju „Kuehen+Nagel“ u godinama globalizacije i internacionalnog zapošljavanja. Tokom poslednjih decenija, „Kuehne + Nagel“ ne samo da je osigurao vrhunsko pozicioniranje u ligi globalnih pomorskih i avio špeditera, već je razvio i ugovornu logistiku kao treću ključnu diviziju.\nNa isti način na koji su specijalizovani transport za pamuk i namenska rešenja doživeli uspeh za osnivače, danas, bazirano na specifičnim logističkim rešenjima za industrije sa osnovom na IT podršci, „Kuehne + Nagel“ je važan partner za trgovinu i industriju. Šta više, zahvaljujući inovativnim uslugama u drumskom transportu, „Kuehne + Nagel“ je u mogućnosti da podrži klijente tokom celog lanca snabdevanja.\n125+: Pogled unapred Karl Gernandt, predsednik „Kuehne + Nagel International AG“, primetio je u svom govoru, na dan početka proslave, da je svega par kompanija u industriji logistike bilo u stanju da pokaže takvu tradiciju i razvoj.\n– Postoje specifične snage kao što su preduzetinički duh, snaga inovacije, efikasnost, sklonost učenju i posebna kompanijska kultura u kojoj žive svi zaposleni, koji omogućavaju da „Kuehne + Nagel“ postigne održiv uspeh.“ Gernandt je demonstrirao svoje uverenje da „gradnjom na ovim osnovama i dobar spoj tradicije i daljeg razvoja, idealno pripremaju Kuehne+Nagel grupu za budućnost i ne samo da će vladati izazovima narednih decenija već će ih i oblikovati. Na to se mislilo kada je napisan plus na logu proslave“.\nSvetska tura Kontejnera godišnjice – iz Bremena u ceo svet\nPovodom proslave godišnjice kompanije, „Keuhne+Nagel“ šalje dva 40’ kontejnera na put oko sveta – jedan na istok i drugi na zapad. U kontenerima se nalazi nešto posebno: na četiri multimedijalne stanice, posetioci mogu otkriti informacije o istoriji, portfoliu usluga, inovacijama i karijernim mogućnostima u „Kuehne+Nagel Group“.\nKonteneri će biti predstavljeni klijentima na 14 lokacija širom sveta na nacionalnim proslavama. Ova tura ne samo da podvlači lidersku poziciju „Kuehne+Nagel“ na svetskom tržištu pomorskog transporta već i snagu globalne mreže. Na kraju proslave u Bremenu, Klaus-Michael Kuehne lično će zapečatiti jedan od dva kontejnera i poželeti srećan put na početku „Svetske ture povodom godišnjice“.\n← Usvojena Strategija bezbednosti saobraćaja do 2020. godine\nZa modernizaciju srpskih luka neophodno 300 mil EUR →


Jeftini letovi iz Dortmunda za Sofiju - Avio karte Dortmund Sofija - eSky.rs\nAvio karte iz Dortmunda za Sofiju\nPretražite letove iz Dortmunda za Sofiju\nProverite najbolje prilike za letove iz Dortmunda za Sofiju\nDortmund Airport - Sofia Airport\nDirektni letovi traju oko 2h 27min.\n✔ Postoje li posebne ponude za letove iz Dortmunda za Sofiju na eSky.rs?\n✔ Mogu li se pobrinuti za osiguranje prilikom rezervacije leta iz Dortmunda za Sofiju?\n✔ Ako rezervišem let iz Dortmunda za Sofiju, mogu li da rezervišem ujedno i smeštaj?\n✔ Koje avio-kompanije nude letove iz Dortmunda za Sofiju?\nBudite sigurni, da na eSky.rs ponuda letova iz Dortmunda za Sofiju uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Dortmund - Sofija\nJeftini letovi do Nemačke Jeftini letovi iz Nemačke Jeftini letovi za Kasel Jeftini letovi iz Kasela Jeftini letovi za Storkau Jeftini letovi iz Storkau\nJeftini letovi do Kambodže Jeftini letovi iz Kambodže Jeftini letovi do Westport Airport Jeftini letovi od Westport Airport


Silvija Lovreta, Direktor internacionalnog razvoja SEE, Marriott International\nSilvija Lovreta je na poziciji direktora razvoja u kompaniji Marriott International, odgovorna za rast portfolija kompanije u regionu jugoistočne Evrope. Pre nego što se pridružila razvojnom timu kompanije Marriott International u Evropi, Silvija je savetovala značajan broj renomiranih kompanija u industriji kao vodeći partner Horvath HTL-a, posebno fokusirana na razvojna tržišta u jugoistočnoj Evropi, Bliskom Istoku i Africi.\nSilvija je magistrirala ekonomiju turizma na Univerzitetu Bocconi i član je Cornell Hotel Societi. Marriott International ima sedište u Bethesdi, Mariland, u gradskom području Vashington, DC. Ima više od 6.900 objekata u 130 zemalja i teritorija širom sveta, preko 1,3 miliona soba (od februara 2019. godine), i dodatnih 1.700 hotela u razvojnim procesima.\nMeđu Marriottovim brendovima su JW Marriott, Ritz-Carlton, St. Regis, Bulgari Hotels & Resorts, The Luxury Collection, W Hotels, Marriott (Flagship Brand of Marriott International), Sheraton, Autograph Collection, Design Hotels, Renaissance Hotels, Courtyard by Marriott, Moxy Hotels, etc.


MK Group investira 500 miliona evra u region | MK Group\n„Kada smo osnivali MK Group imali smo troje zaposlenih, a sada taj broj iznosi 7.000 ljudi. Svi oni zaslužni su za uspeh koji smo postigli, za sve prilike i šanse koje su pretvorene u uspešne rezultate“, istakao je Miodrag Kostić, predsednik kompanije MK Group i dodao je da je jedan od najvećih uspeha u minulom radu činjenica da je tokom svih 35 godina kompanija ostala pouzdan partner. „Naša kompanija je tokom 35 godina poslovanja ostala pouzdan oslonac za svoje zaposlene, saradnike, partnere ali iznad svega za 74 lokalne zajednice u kojima radi. Upravo zahvaljujući ovakvom pristupu jedna domaća kompanija postala je regionalni lider u agraru, bankarstvu i turizmu, na šta, složićete se, svi možemo da budemo ponosni“, zaključio je Kostić.\nDušan Radičević, finansijski direktor MK Group, osvrnuo se na rezultate ostvarene u protekloj i na planove za budućnost: „U godini za nama, otvorili smo hotel Sheraton u Novom Sadu, postali smo većinski vlasnik aerodroma Portorož, povećali smo udeo u Gorenjskoj Banci, a sada privodimo kraju stratešku odluku o spajanju naših kompanija članica MK Commerce i Agroglobe. Vrlo smo odlučni da u godinama koje dolaze učvrstimo poziciju lidera jugoistočne Evrope u ključnim granama našeg poslovanja. Od osnivanja do danas smo investirali milijardu evra u poslovanje, a koliko su naši planovi za budućnost ambiciozni pokazuje naša namera da u narednih 5 godina investiramo dodatnih pola milijarde evra u agrar, bankarstvo i turizam u Srbiji i regionu.“\nPogledajte prilog MK Group investira 500 miliona evra u region


ASBIS i NETGEAR udruženo u isporuci mrežne tehnologije na EMEA tržištu ASBIS i NETGEAR udruženo u isporuci mrežne tehnologije na EMEA tržištu – Personal magazin\nASBISC Enterprises PLC, stručnjak u oblasti IT distribucije na EMEA tržištu, imenovan je za distributera od strane NETGEAR, svetskog provajdera tehnološki naprednih mrežnih uređaja. Saradnja sa NETGEAR, igračem broj jedan…\nASBISC Enterprises PLC, stručnjak u oblasti IT distribucije na EMEA tržištu, imenovan je za distributera od strane NETGEAR, svetskog provajdera tehnološki naprednih mrežnih uređaja.\nSaradnja sa NETGEAR, igračem broj jedan u svetu u mrežnom segmentu, proširuje našu ponudu obezbeđujući veći izbor za naše kupce u kanalu” rekao je Laurent Journoud, Executive Vice President u kompaniji ASBIS. “Ovo partnerstvo stvara više pogodnosti za ASBIS kupce jer proširuje naš portfolio mrežnih uređaja i mogućnost kupovine svih komponenti na jednom mestu. Definitivno se radujemo približavanju NETGEAR linije proizvoda EMEA tržištu”\nRichard Jonker, managing director emerging markets za NETGEAR, pokriva Istočnu Evropu, Afriku, Rusiju, Balka, Indiju i jugoistočnu Aziju, rekao je: “ASBIS ima pravi odnos pokrivenosti, miksa proizvoda i mentaliteta za NETGEAR Consumer i SMB mrežne proizvode. Želimo da proširimo našu ponudu pouzdane, pristupačne i jednostavne mrežene opreme u ovim regionima. U ovom, ekonomski izazovnom vremenu, reseller-i i krajnji korisnici se češće okreću NETGEARu nego monolitnim vendorima sa kompleksnom i skupom ponudom. Sa našim nagrađivanim ReadyNAS mrežnim rešenjima, ProSecure UTMs i portfolio svičeva po meri, mi smo u mogućnosti da zadovoljimo potrebe regiona koji pokrivam. Imam veliko poverenje u stručnost ASBIS menadžmenta, koje gledam kako rade na razvoju svoje kompanije od devedesetih. Zato verujem da će biti instrument naših razvojnih planova u narednoj deceniji“.\nDistributerski ugovor pokriva 26 zemalja ASBIS-a u regionu EMEA. ASBIS će ponuditi NETGEAR kompletan asortiman proizvoda krajnjim korisnicima, poslovnim korisnicima, servis provajderima, uključujući rešenja za bežičnu mrežu, smeštaj, bezbednost, web/email bezbednost, rutere, firmwalls i svičeve.\nASBIS i NETGEAR udruženo u isporuci mrežne tehnologije na EMEA tržištu was last modified: June 3rd, 2011 by Redakcija\nASBISEMEA tržištemrežne tehnologijeNETGEAR\nSeagate lansira Wi-Fi hard disk na bateriju


Modernizovana železnica najbezbedniji vid transporta\nMinistar građevinarstva, saobraćaja i infrastrukture u Vladi Republike Srbije Tomislav Momirović izvršio je danas kontrolu rada preduzeća „Srbija voz“ i tom prilikom razgovarao sa putnicima na relaciji Beograd–Valjevo–Kosjerić.\nMomirović je poručio da mora da se dodatno radi na promociji usluga, funkcionalnosti i bezbednosti putovanja železnicom, jer je to, kako je ocenio, najbezbedniji i najjeftiniji vid prevoza.\nOn je ukazao na to da je u prethodnom periodu pomenuta kompanija modernizovala svoj vozni park savremenim "Štadler" garniturama, tako da je sve prilagođeno komforu putnika, čisto, prostrano i moderno.\nMinistar je podsetio na to da je u toku najveći investicioni talas u obnovu srpskih železnica, ocenivši da je zaustavljeno njihovo propadanje, budući da u njihovu infrastrukturu nije ulagano više od 40 godina.\nGradimo brzu železnicu do Novog Sada i dalje ka Budimpešti, ali nismo zaboravili ni železničke linije po Srbiji. Planiramo nabavku vozova koji će ići brzinom iznad 150 kilometara, ali i vozova za manje brzine, koji će saobraćati po Srbiji, naveo je Momirović.\nVlada, kako je podvukao, nije zapostavila ni putne pravce ka regionu i čini sve da ga poveže najmodernijim auto-putevima, da renovira lokalne i magistralne puteve i omogući građanima bezbednu vožnju.\nPrema njegovim rečima, u proteklih pet godina Srbija je uložila približno 400 miliona dinara za sanaciju državnih i lokalnih puteva, a ulaganja u putnu infrastrukturu će se nastaviti i u budućem periodu.\nSamo ulaganjima u infrastrukturne projekte obezbeđujemo osnovu za normalan privredni razvoj i ostvarujemo uslove za ostanak mladih, zaključio je ministar.


Za uspeh u automobilizmu kao tehničkom sportu potrebno je da perfektno funkcioniše sve a ceo tim radi bez greške kao jedan. Na žalost uz vozačko znanje i umeće, preciznost i brzinu mehaničara kao i obimnu logistiku za vrhunski uspeh potrebne su i ogromne finansije. Mladen Lalušić, kao najverovatnije najmlađi vlasnik trkačkog tima u Evropi, imao je ozbiljnih problema da ove godine sve “izgura” do kraja –“Figurativno rečeno “borili smo se na više frontova” i bilo je veoma teško ispratiti sve to iz ugla menadžera i vozača u isto vreme. Nije lako voziti i takmičiti se kada u glavi stalno imaš problem finansija koji sezonu može prekinuti i pored svih dobrih rezultata. Nekako smo uspeli da sve privedemo kraju i to veoma uspešno uz pomoć malog broja sponzora i prijatelja. Na žalost održavati visok nivo u ovakvim uslovima je jednostavno nemoguće. Naš tim je jedini sa ovih prostora koji već poseduje ogromnu infrastrukturu koja je potrebna za učešće na najvišem nivou, bio to CEZ, ETCC, TCR ili neka druga takmičarska serija. Tri automobila, kamion sa prikolicom za prevoz i smestaj ekipe, prateća vozila, rezervne delove, servisnu opremu i naravno ljudski kadar. Mi ne rentiramo automobile drugih timova, mi jedini posedujemo sve da srpski automobilisti mogu nastupati za srpski tim. Tehniku opet konstantno treba dograđivati i unapređivati jer ako ne pratimo trendove ne možemo se ni ravnopravno takmičiti. Sve to polako prevazilazi naše mogućnosti i bez pomoći nećemo uspeti da održimo visok nivo. Verujem da je vreme da država i velike kompanije konačno okrenu glavu i ka nama jer je prvenstveni cilj tima da bude kompletno srpski. Tačnije da za nas na evropskoj sceni voze srpski vozači uz podršku naših mehaničara i inženjera. U suprotnom moramo se okrenuti komercijalnom autosportu a to nam nije bio cilj i pored sve više zahteva automobilista iz cele Evrope koji žele mesto u Lein racingu.” – poručio je Lalušić.\nPred Lein racingom je sada zima bez takmičarskih obaveza ali sa velikim poslom pripreme automobila i traženja finansija za sezonu 2017. Uz podršku države, pokrajine i velikih kompanija verujemo da ekipa\nmože još mnogo toga da postigne i svojim uspesima srpski sportski automobilizam pozicionira visoko na evropskoj lestvici, tamo gde realno i treba da bude.\n ASK EKO Lein Racing team Vesnić PR


SB UN Prištini: Ukinite takse na robu iz Srbije i BiH - Sputnjik Srbija\n07:13 28 Maj 2020\n07:38 08.02.2019 (osveženo 09:47 08.02.2019) Preuzmite kraći link\nRazličite stavove, međutim, članice su iznele kada je reč o budućoj dinamici održavanja sednica na temu situacije na Kosovu i Metohiji.\nDodao je da Rusija ne prihvata da se Kosovo skine sa dnevnog reda SB UN i da treba da bude pod stalnom kontrolom ovog tela jer je situacija nestabilna i svakog trenutka može da se otme kontroli.\nPrema njegovim rečima, i formiranje vojske predstavlja kršenje Rezolucije 1244 SB UN i nema garancija da ta vojska neće krenuti na Srbe.\nTakođe je ocenio da izjave kosovskog premijera Ramuša Haradinaja da će prestati da komunicira sa Unmikom predstavljaju flagrantno kršenje rezolucije UN i ponovio da je pozicija Rusije da Kosovo može biti predstavljeno samo preko Unmika.\nKina je takođe istakla da poštuje suverenitet Srbije i Rezoluciju 1244 i Unmik, i da je potrebno pronaći rešenje za dijalog u okviru te rezolucije.\nAmbasadorka Velike Britanije Karen Pirs je pozdravila rad Unmika i istakla da Kosovo više nije „akutna kriza“, kao i da ima mnogo bitnijih problema koji se tiču međunarodnog mira.\n„Želela bih da iskoristim ovu priliku da apelujem na lidere u Beogradu i Prištini da prepoznaju priliku koju im dijalog pruža, da prevaziđu razlike i da krenu napred zbog svog naroda i istorije, kao jednake i suverene komšije koji rade za prosperitet i demokratiju Evrope“, rekla je Pirsova.\nPrema njenim rečima, britansko pravno tumačenje Rezolucije 1244 SBUN ne zabranjuje formiranje vojske Kosova.\nPredstavnik Nemačke Kristof Hojsgen je pozvao na stratešku procenu Unmikove misije na Kosovu u skladu sa stanjem na terenu, dodajući da mnoge zadatke Unmika mogu da preuzmu druge organizacije.\nOn je podsetio da su SAD i ranije tražile smanjenje misije Unmika, a zatražio je i „hitan napredak“ u dijalogu, uz „momentalno“ ukidanje tarifa.\nZamenica ambasadora Francuske pri UN istakla je da normalizacija odnosa Beograda i Prištine zavisi od dijaloga, a ponovila je zahtev da se tarife ukinu ili makar suspenduju.\nFrancuska će nastaviti da podržava poboljšanje odnosa u regionu, ističe ona, dodajući da je na liderima u Beogradu i Prištini da stvore atmosferu za konačno rešenje i da se uzdrže od koraka koji će normalizaciju dovesti u pitanje.\ntakse, SB UN, Kosovo, Srbija


Cilj radionice je da učesnike upozna sa promenama koje se u narednih nekoliko godina očekuju u oblasti finansijskih tržišta i trgovanja finansijskim instrumentima. U okviru obrazovnog programa će biti predstavljene izmene Direktive o tržištima finansijskih instrumenata (MiFID) koja je na snazi od novembra 2007. i delimično je izmenjena novom direktivom (MiFID II), a delimično dopunjena Uredbom (MiFIR).\nmenadžerima i zaposlenima u oblasti trgovanja finansijskim instrumentima, investicionog bankarstva i praćenja poslovanja finansijskih tržišta,\nzaposlenima u pravnoj kancelariji,\npraktičarima u oblasti rizika i kontrole,\nsvima koji žele da dobiju informacije u vezi sa očekivanim regulatornim promenama na finansijskim tržištima.\nObrazovanje je namenjeno učesnicima koji se već suočavaju sa problemima i dilemama u vezi sa zahtevima MiFID, kao i onima koji žele da se upoznaju sa novim pravilima koje u poslovanje banaka i brokerskih firmi uvodi MiFID II. Pored interpretacije novih propisa, na radionici ćemo razmatrati i promene u poređenju sa postojećim uređenjem MiFID, a uz to ćemo istaći važne novine u regulativi kojima će neke finansijske institucije morati da se prilagode u narednim godinama.\nPromene definicije investicionih usluga i poslova\nPoboljšanje korporativnog upravljanja\nVeća zaštita kod pružanja investicionih usluga neprofesionalnim klijentima\nNovi zahtevi za mesta trgovanja\nVisoko frekventno trgovanje\nVeća i efikasnija konsolidacija podataka\nZahtevi za transparentnost pre i posle trgovanja\nUloga Evropske uprave za hartije od vrednosti i tržišta (ESMA)


Vulin moli Vučića da usliši želju opozicije i raspiše izbore\nBEOGRAD - Ministar za rad, zapošljavanje, boračka i socijalna pitanja Aleksandar Vulin zamolio je danas premijera Aleksandra Vučića da ipak raspiše vanredne parlamentarne izbore "i ispuni veliku želju naše opozicije".\n"Molim premijera da još jednom razmisli da ipak raspiše izbore i da ispuni veliku želju naše opozicije - tu želju koju su iznenada otkrili da im je žao što nisu raspisani izbori" rekao je Vulin.\nOn je, u izjavi Tanjugu, zamolio premijera da razmisli još jednom i ispuni želju Demokratske stranke i lidera Nove stranke Zorana Živkovića.\n"Cela opozicija smatra da su izbori u ovom trenutku potrebni pa ne bi bilo loše da možda predsednik ispuni njihovu želju" naveo je Vulin.\n« Pronađena devojčica s povredama opasnim po život U 109 škola u Srbiji ima samo jedan đak »


Mladenci iz Rusije vjenčali se u Andrićgradu | 058.ba\nSRNA - Jovana Borovčanin - 26. јула 2015.\t058.ba\nANDRIĆGRAD – Mladenci iz ruskog grada Irkutska vjenčali su se u Andrićgradu, a svadba je izazvala veliko interesovanje Višegrađana i drugih posjetilaca ovog turističkog kompleksa.\nOrganizator ruske svadbe Ivan Stojanović iz Beograda rekao je novinarima da su mladenci poželjeli da naprave svadbu u Andrićgradu, jer smatraju da treba održavati dobre odnose između Republike Srpske i Rusije.\n„Mladenci su smatrali da će ova svadba biti veoma interesantna jer je prostor idealan za ovakve i slične događaje, a ja sam pomagao u organizaciji“, naveo je Stojanović.\nOn je dodao da su se mladenci vjenčali na jednom brodiću na rijeci Drini, uz muziku trubača iz Srbije i orkestra koji je svirao džez.\nMladoženja Viktor Nikolaevič Larionov kaže da je oduševljen organizacijom i ambijentom u Andrićgradu. „Ovdje je zaista fenomenalno i svi gosti uživaju. Željeli smo da se vjenčamo na Mećavniku ili u Andrićgradu, što nam se ispunilo“, rekao je Larionov.\nOn je dodao da je posebnu čar na svadbi predstavljao nastup višegradskog Kulturno-umjetničkog društva koje se predstavilo sa dvije srpske koreografije.\nMenadžer Andrićgrada Đorđije Šipčić kaže da je ovo početak jedne lijepe tradicije.\n„Nadamo se da će se pozitivan glas iz Andrićgrada prenijeti dalje i da ćemo u skorije vrijeme imati još ovakvih gostiju iz Rusije i drugih zemalja“, rekao je Šipčić.\nMladenci Aleksandra Gončarova i Viktor Nikolaevič Larionov sa prijateljima i gostima provešće u Andrićgradu pet dana.


19. 10. 2021 17:57\nBERLIN - Aerodrom Frankfurt Han, njemačko središte za međunarodne letove niskotarifnih kompanija, podnio je zahtjev za stečaj zbog insolventnosti, prema sudskom podnesku objavljenom danas.\nPolicija vodenim topovima rastjerala demonstrante u Frankfurtu\n14. 11. 2020 19:02\nFRANKFURT - Njemačka policija upotrijebila je danas vodene topove tokom protesta u Frankfurtu protiv mjera blokade i na kraju prekinula skup, jer nisu poštovana pravila kao što su obavezno nošenje maski i držanje distance.\nBEOGRAD - Na Međunarodnom sajmu knjiga u Frankfurtu, od danas do nedjelje, 18. oktobra, srpska književnost biće predstavljena u digitalnom formatu, zbog virusa korona.\nFrankfurt uvodi rigorozne mjere\n06. 10. 2020 19:21\nFRANKFURT - Zbog porasta broja infekcija korona virusom, vlasti u Frankfurtu su odlučile da reaguju i uvedu stroža antiepidemijska pravila, uključujući skraćeno radno vrijeme za barove, klubove i restorane.\nUhapšen Srbin u Frankfurtu, pripadnik vojske RSK\n24. 08. 2020 15:23\nNa osnovu Interpolove potjernice, u četvrtak je na frankfurtskom aerodromu uhapšen državljanin SAD Duško Vujnović (55).\nDW: Otkud nasilje na njemačkim ulicama?\n28. 07. 2020 07:57\nBERLIN - Masovni i nasilni ulični neredi u Štutgartu i mjesec dana kasnije u Frankfurtu šokirali su Njemačku.\n23. 05. 2020 17:21\nFRANKFURT - Više od 40 ljudi zarazilo se virusom korona tokom vjerske službe u crkvi u Frankfurtu, rekao je danas šef gradskog odjeljenja za zdravstvo Rene Gotšalk.\nGeneralni konzulat BiH u Frankfurtu radi samo za hitne slučajeve\n16. 03. 2020 19:04\nGeneralni konzulat BiH u Frankfurtu saopštio je da i dalje nastavlja pružanje usluga državljanima BiH, ali samo za hitne slučajeve.\nSajam automobila se iz Frankfurta seli u Minhen\n04. 03. 2020 07:43\nMinhen će u budućnosti biti domaćin salona automobila koji se tokom jeseni, decenijama unazad, u tandemu s Parizom, održavao u Frankfurtu, objavila je juče Asocijacija njemačkih proizvođača automobila (VDA). Izbor prestonice Bavarske predstavlja malo iznenađenje jer su drugi gradovi – kandidati smatrani favoritima u trci za naslednika Frankfurta.


Tag / Predrag Živković Tozovac / Vesti online\nPesma tobdžije Jeremije\nSrbi su umeli i da se našale sa ratom. To su primetili stranci, koji su bili poprilično zaslužni za to što su mnoge nezvanične srpske himne preživele. Britanski pisac Džon Rid, u svojoj knjizi...\nKao što se i očekivalo, Željko Joksimović (44) priredio još jedan sjajan koncert u prepunom beogradskom Centru Sava i publici predstavio projekat Dva sveta. Stare, dobro poznate hitove Arsena...\nKad Željko zapeva Tozovca\nPoznati kantautor Željko Joksimović (44) predstavio je muzički projekat "Dva sveta", sa obradama svojih pesama, ali i drugih izvođača u džez maniru. Okupio je 30 vrsnih muzičara, a album je...\nKako je Tozovac bežao u Nemačku\nU našoj rubrici "5 minuta sa..." novinar Aleksandar Gajović priča o svojoj knjizi "Za društvo u ćošku" u kojoj otkriva detalje iz života narodnih pevača koje su i sami zaboravili.\nKada slušate narodnjake, verovatno se zapitate ko smišlja te tekstove. Neku su zaista "sačuvaj Bože", dok ima i onih smislenih. Jedan od tvoraca narodnjačkih stihova iz ove druge grupe jeste...\nNemoguće je reći zbogom pevanju\nPredrag Živković Tozovac (78) nedavno je operisao bruh, pa su pojedini srpski mediji pisali kako je pevač navodno poručio da se povlači sa scene i da je završio karijeru. Međutim, Tozovac to...\nJeremija, simbol srpske slave\nTozovac: Ništa od škole za talente\nPosle prošlogodišnjih koncerata Predraga Živkovića Tozovca (77) u Centru Sava, koji su po oceni stručnjaka, ali i publike bili pravi muzički melem za dušu, mnogi su se zapitali ima li šanse...\nLegenda narodne muzike Predrag Živković Tozovac, koji je nedavno dobio nacionalnu penziju za izuzetan dobrinos kulturi, ističe da je njegova želja da osnuje školu za mlade pevače.


Siguran sam da ćemo pobediti NATO - Zdravlje Vodič | Vaš vodič kroz zdravstveni sistem Srbije\nZbog posledica NATO bombardovanja advokat Anđelo Fjore Tartalja prvu tužbu je podneo u Italiji, davne 2002. godine. Dobio je prvostepenu presudu, a potom i žalbe podnete Kasacionom sudu. Još tada je uspeo da dokaže uzročno – posledičnu vezu između upotrebe osiromašenog uranijuma i obolevanja italijanskih vojnika koji su bili u mirovnoj misiji na Kosovu i Metohiji. Dobio je skoro 200 presuda pred italijanskim sudovima i obezbedio odštetu za italijanske vojnike angažovane u Bosni i Hercegovini i na Kosovu i Metohiji, koji su se nakon misije razboleli od malignih bolesti. Dve decenije kasnije, to će, u saradnji sa advokatima srpskog tima, pokušati da dokaže i kada su u pitanju tužbe naših građana, od kojih je prvu pokrenuo oboleli oficir Vojske Srbije.\nSiguran sam da ćemo pobediti NATO u Srbiji samo ako rešimo problem skupih sudskih taksi, kaže za “Zdravlje Vodič” Anđelo Fjore Tartlja.\nKoje su posledice boravka italijanskih vojnika u mirovnoj misiji na Balkanu?\nOd tumora je obolelo 7. 600 vojnika iz Italije, umrlo ih je 400 njih, a pokrenuli smo oko 500 postupaka. Odštete koje su italijanski vojnici dobili su bile od 700.000 do milion evra, a prvi oboleli oficir koji je tužio NATO u Srbiji zahteva naknadu štete u iznosu od 100.000 evra.\nRekli ste da u Srbiji podnošenje tužbi koče visoke sudske takse, kako ste taj problem rešili u Italiji?\nTamo su plaćanja oslobođeni vojnici koji su imali godišnja primanja manja od 35.000 evra bruto, a kod vas niko toliko ne zarađuje. Taksa za podnošenje tužbe u Italiji je 325 evra, a u Srbiji gotovo dvostruko veća. Evropska levica je najavila da će prikupiti pomoć kako bi podržala tužbe protiv NATO-a.\nKoliko je bilo teško dokazati uzročno- posledičnu vezu između službe italijanskih vojnika pri misiji Kfora i obolevanja od raka?\nTo je bio kompleksan posao za koji je potrebno vreme. Nije u pitanju samo jedan element, već više stručnih segmenata zasnovanih na pravnim elementima.\nPo čemu se razlikuje borba italijanskih vojnika za pravdu u odnosu na građane Srbije?\nTužili smo Ministarstvo odbrane, a srpski vojnici i policajci mogu samo da tuže NATO pakt. Mi nismo mogli da tužimo NATO, pošto on nije bombardovao Italiju, već Srbiju i BiH. Ova dva slučaja, pravno gledano, povezuje upravo taj uzročno-posledični odnos upotrebe municije sa osiromašenim uranijumom i obolevanja od malignih bolesti. Mnogo je lakše dokazati tu vezu kada su u pitanju ljudi koji su boravili na teritoriji KiM i južne Srbije tokom bombardovanja.\nIzjavljivali ste da su italijanski vojnici, ne neki način žrtvovani od strane saveznika, kako je to otkriveno?\nItalijanski vojnici su to saznali tek nakon donetih presuda. Nažalost, naši vojnici i dalje učestvuju u misiji Kfora i dalje ih država šalje na teritoriju bombardovanu osiromašenim uranijumom i smatram da ni danas nisu dovoljno informisani o tome, i dalje postoji negiranje da osiromašeni uranijum štetan.


Randevu aplikacija Bambl izlazi na berzu, očekuje 1 mlrd $\nNJUJORK – Kompanija Bambl, koja upravlja istoimenom aplikacijom za upoznavanje, najavila je izlazak na Nasdak berzu i očekuje da će prodajom 34,5 miliona akcija prikupiti preko 1,0 milijarde dolara.\nKompanija je podnela danas zahtev američkom berzanskom regulatoru za realizaciju Inicijalne javne ponude (IPO), pri čemu je najavila početnu cenu po akciji u raspo nu od 28 do 34 dolara po akciji, izveštava agencija „Blumberg“.\nBambl, koji se od drugih aplikacija za upoznavanja razlikuje po tome što daje prednost ženama da naprave prvi potez, nastoji da unovči najsnažniji rast američkog IPO tržišta u poslednje dve decenije, prenosi Rojters. Naime, kompanije su putem IPO-a na američkim berzama u 2020. prikupile rekordnih 168 milijardi dolara, prema podacima firme Delodžik.\nBambl je osnovala Vitni Volf Herd 2014, koja je bila i jedan od osnivača rivalske aplikacije Tinder, koju je potom napustila. Investicioni fond Blekstoun je 2019. godine stekao većinski vlasnički udeo u Bamblu, kada je procenjena vrednost kompanije bila oko 3,0 milijarde dolara.\nOva aplikacija, koja je izuzetno popularna među milenijalcima, beleži nagli rast korisnika širom sveta tokom poslednjih nekoliko godina, ali je njenu popularnost prošle godine ugrozila pandemija kovid-19 jer su korisnici zbog mera ograničenja morali da ostaju kord kuće i da se pridržavaju propisane socijalne distance.\nU trećem kvartalu 2020, ova aplikcija je imala 42 miliona aktivnih korisnika mesečno i 2,4 miliona korisnika pretplatnika u peruiodu januar-septembar.\nMask gradi novu fabriku u Teksasu


Podnete prekršajne prijave protiv tri tabloida\nIzvor: Radio 021, 10.Jan.2020, 12:09 (ažurirano 02.Apr.2020.)\nDržavni sekretar u Ministarstvu kulture i informisanja Aleksandar Gajović izjavio je da su podnete prekršajne prijave protiv tri tabloida zbog kršenja Zakona o informisanju i medijima, navodeći da nijedan tiraž ne može da opravda štetu koja se nanosi maloletnoj osobi.\n"Ministarstvo nije prvi put reagovalo u četvrtak na naslovne strane tabloida o otmici maloletne devojčice Monike Karimanović, već je to prvi put učinjeno kada je devojčica pronađena i kada su mediji >> Pročitaj celu vest na sajtu Radio 021 << zamoljeni da vode računa o načinu izveštavanja", rekao je Gajović.\nOn je dodao da je protiv tri tabloida koji su objavili delove iskaza osumnjičenog za otmicu Ninosava Jovanovića podneta prekršajna prijava zbog kršenja članova 74, 77, 79 i 80 Zakona o informisanju i medijima.\n"Mi smo upravo kada je devojčica pronađena tog istog dana reagovali i lično sam zamolio najlepšim rečima sve medije da prilikom izveštavanja maksimalno povedu računa o vokabularu i načinu izveštavanja jer radi se o maloletnom licu u osetljivim godina", rekao je Gajović.\nPodsetio je da se reagovalo još jednom, kada se videlo da se mediji kreću u pravcu senzacionalizma i podvukao da "nijedan tiraž ne može da opravda bilo šta ako se nanese nepravda maloletnom licu, kao u ovom slučaju".\nPrekršajne prijave protiv tabloida, oni nastavljaju po starom\nIzvor: Radio 021, 10.Jan.2020\nDržavni sekretar u Ministarstvu kulture i informisanja Aleksandar Gajović izjavio je da su podnete prekršajne prijave protiv tri tabloida zbog kršenja Zakona o informisanju i medijima, navodeći da nijedan tiraž ne može da opravda štetu koja se nanosi maloletnoj osobi..."Ministarstvo nije prvi...